นายธนวรรธน์ คำแหงพล พ่อค้าลอตเตอรี่ ยืนยันว่าลอตเตอรี่ชุดที่ถูกรางวัล 90 ล้าน นั้นมีการซื้อขายที่แผงของตนเองจริง โดยเมื่อช่วงบ่ายของวันที่ 1 ก.ย. ตนมีลอตเตอรี่เหลืออยู่ 2 ชุดใหญ่ คือเลขที่ลงท้ายด้วย 10 จำนวน 15 ใบ และเลขที่ลงท้ายด้วย 26 อีก 1 ชุด ตนจึงได้ไลน์ไปถามลูกค้าขาประจำว่ามีใครต้องการซื้อบ้างโดยถ่ายรูปส่งไลน์ไป และมีลูกค้ารายหนึ่งอยู่ที่แม่กลอง จังหวัดสมุทรสงคราม เอาเลขที่ลงท้าย 10 จำนวน 15 ใบแต่ลอตเตอรี่ยังอยู่กับตนจนถึงการประกาศรางวัลออก ก็ยังไม่มารับ ต่อมาทราบว่าถูกรางวัลที่ 1 เป็นเงิน 90ล้านบาท ตนเองก็ได้รอมอบให้กับเจ้าของ โดยเขาจะให้รางวัลตน 1 แสนบาท